เอ็นข้อมือถ้าขาดแล้วจะมีการรักษาและฟื้นฟูยังไงคับ
สวัสดีค่ะ auparatเส้นเอ็นคือสายเนื้อเยื่อแข็ง ๆ ที่เชื่อมกล้ามเนื้อเข้ากับกระดูก เมื่อกระจุกกล้ามเนื้อเกิดการเกร็ง เส้นเอ็นที่ติดอยู่จะดึงกระดูกบางส่วนของร่างกายไปด้วย หากเอ็นข้อมือขาดอาจต้องทำการผ่าตัดซ่อมแซมเย็บเอ็นมือให้เข้าที่ เพื่อให้กลับมาขยับได้ใกล้เคียงปกติ โดยควรทำภายใต้การดูแลของศัลยแพทย์ด้านกระดูกและข้อการซ่อมแซมเส้นเอ็นมักมีระยะเวลาพักฟื้นยาวนาน และต้องทำกายภาพบำบัดคู่ไปด้วย เนื่องจากตัวเส้นเอ็นจะใช้เวลาเยียวยาตัวเองค่อนข้างนานและมีความอ่อนแอในช่วงนี้มาก อาจจะต้องใช้เวลานานกว่า 3 เดือนก่อนที่เส้นเอ็นจะฟื้นฟูได้ใกล้เคียงปกติ และก็ยังขึ้นอยู่กับตำแหน่งของการบาดเจ็บด้วยค่ะจึงแนะนำปรึกษาศัลยแพทยด้านกระดูกและข้อเพื่อวางแผนการรักษาร่วมกันและติดตามการรักษาในระยะยาว